

Mikromokymosi ištekliai, skirti mažiau įgūdžių turinčių suaugusiųjų įtraukimui į švietimo sistemą ir mokymą(si).

## **Adult Educator Manual**

Pamokos planas

Šio trumpo vadovo tikslas - padėti jums, patyrusiems andragogams, dirbantiems su mažiau įgūdžių turinčiais ir marginalizuotais besimokančiaisiais suaugusiais, turinčiais įvairių poreikių, naudotis vaizdo įrašų ištekliais ir užduočių lapais, pateiktais mikromokymosi išteklių rinkinyje, siekiant iš naujo įtraukti mažiau įgūdžių turinčius suaugusius savo mokymo centruose ir bendruomenėse. Šiame trumpame vadove pateiksime pagrindinę informaciją apie vaizdo medžiagoje aptariamą temą ir nurodymus. Medžiaga padės sklandžiai pristatyti ir įgyvendinti veiklą, skirtą suaugusiųjų besimokančiųjų grupei. Veikla, kuri buvo parengta kartu su vaizdo ištekliais, siekiama dar labiau išplėtoti jų supratimą apie vaizdo ištekliuose išdėstytą temą. Galiausiai šiame vadove taip pat rasite keletą apibendrinamųjų klausimų, kuriuos galite naudoti savo suaugusiųjų besimokančiųjų grupėje, kad įvertintumėte veiklos, kurią atlikote kartu su jais, patogumą ir kokybę.

**Asmeninių, socialinių ir mokymosi mokytis (L2L) kompetencijų ugdymas per skaitmeninę ir socialinę mediją**

## Įvadas į temą

Skaitmeniniame amžiuje internetinės platformos gali būti panaudojimos asmeninėms, socialinėms ir mokymosi mokytis (L2L) kompetencijoms ugdyti. Skaitmeninė ir socialinė medija mažiau įgūdžių turintiems suaugusiesiems gali būti įrankiu lavinti šias kompetencijas. Pasinaudodami šiais ištekliais, asmenys gali naudotis įvairiu mokomuoju turiniu, interaktyviomis priemonėmis ir virtualiomis bendruomenėmis, kad pagerintų emocinį intelektą, bendravimą ir gebėjimą prisitaikyti. Mažiau patirties turintiems suaugusiesiems, susiduriantiems su kliūtimis, trukdančiomis pasinaudoti tradiciniais mokymosi būdais, šis savarankiškas mokymasis įgalina, didina pasitikėjimą savimi ir ugdo esminius įgūdžius, būtinus karjerai ir asmeniniam augimui.

## Įvadas į veiklą y

Naudodamiesi *Holistinio psichologo* atvejo tyrimu, besimokantieji supažindinami su mikromokymosi turiniu, t. y. glaustu turiniu, kuriame sudėtingos psichologinės temos pateikiamos labai paprastai ir efektyviai. Tai gerosios praktikos pavyzdys, nes įsitraukimas į Nicole LePera turinį gali būti vertinga savarankiška veikla suaugusiesiems, siekiantiems asmeninio tobulėjimo ir psichikos sveikatos žinių. Besimokantieji taip pat turi galimybę išbandyti „Skaitmeninio laiko valdymo tobulinimą", kurio tikslas yra įgalinti juos tobulinti savo laiko valdymo įgūdžius pasitelkiant internetinius išteklius ir skaitmenines priemones. Suteikiamos instrukcijos kaip lavinti vieną iš asmeninių, socialinių ir mokymosi mokytis kompetencijų aspektų, pavyzdžiui, laiko valdymo įgūdžius. Tai gali būti naudinga ir smagi veikla, kurios metu dirbama ir ties savo skaitmeniniais įgūdžiais.

Šio ištekliaus naudojimas su grupe

Norint naudoti šį išteklių su besimokančiais suaugusiais savo vietos grupėje, rekomenduojame iš pradžių parodyti jiems vaizdo įrašą, kad pristatytumėte temą „Asmeninių, socialinių ir mokymosi mokytis kompetencijų ugdymas per skaitmeninę ir socialinę mediją”. Šis vaizdo įrašas padės besimokantiesiems suprasti temą prieš pradedant veiklą su dalomąja medžiaga. Įgiję bendrų žinių apie temą, jie galės pradėti vykdyti dalomosios medžiagos užduotį. Dėl to rekomenduojame kiekvienam besimokančiajam paruošti po vieną dalomosios medžiagos kopiją. Viskas, ko reikia besimokantiesiems, yra rašiklis, kad jie galėtų užpildyti gautą užduotį, ir kompiuteris, kad galėtų peržiūrėti vaizdo įrašą. Iš viso šiai užduočiai atlikti prireiks vienos valandos.

Apibendrinimo klausimai

* Kaip manote, kodėl „Holistinis psichologas" susilaukė sėkmės?\
* Kokią pagrindinę informaciją išsinešite iš šio atvejo tyrimo ir veiklos? Kaip tai pritaikysite savo gyvenime ar darbe?
* Kokia buvo jūsų patirtis per užsiėmimą „Skaitmeninio laiko planavimas“? Ar manote, kad tai buvo naudinga asmeninių įgūdžių gerinimui?
* Kaip, jūsų manymu, skaitmeninės ir socialinės medijos naudojimas gali būti įtrauktas į jūsų asmeninių, socialinių ir mokymosi mokytis kompetencijų tobulinimą?

 